
Inter  varios  morbos  chirurgicos,  quos  in  in¬ 
stituto  clinico  Jenensi ,  duce  Riedo,  viro  do¬ 
ctissimo,  illustrissimo  observavi,  unus  potissi¬ 
mum  casus,  qui  attinebat  ad  carcinoma  recti 
et  operatio,  qua  hic  morbus  sublatus  est,  ani¬ 
mi  mei  attentionem  attraxit,  meque  eo  perdu¬ 
xit,  ut  hanc  rem  in  dissertatione  mea  inaugu- 
rali  pertractarem.  Jam  non  solum  naturam 
carcinomatis  recti,  varia  ejus  genera,  sedem, 
causas,  symptomata,  exitus,  sed  etiam  thera¬ 
piam,  modos  operationis  ad  morbum  tollendum 
adhibitos,  respiciens  potissimum  ad  casus,  quos 
in  nostro  nosocomio  curavimus,  breviter  et 
distincte  perscribere  conabor. 

Ut  hinc  exordium  faciam,  omnia  carcino¬ 
matis  genera  in  intestino  recto  inveniuntur, 
attamen  duo  maxime  saepius  chirurgis  sunt  cu¬ 
randa  ,  carcinoma  epiteliale  et  carcinoma 
fibrosum . 

Atque  primum  carcinoma  epiteliale ,  quod 
* saepissime  invenitur,  tractabo.  Oritur  vel  in 
uorificio  ani,  ubi  cutis  in  membranam  mucosam 

transit,  vel  raro  altius  in  membrana  mucosa 
recti  ipsius ;  excrescentia  irregularis,  rufa,  crispa, 
satis  dura,  maxime  extra  inflexa,  plana  apparet, 
quae  mox  in  primaria  directione  in  rectum  ir¬ 
repit  ibique  propagatur.  Aliis  casibus  pseudo- 
plasma  circa  anum  nascitur,  unde  nodi  circu¬ 
laris  instar  in  rectum  porrigitur  atque  lumen 
eius  coarctat.  Cutis  cum  tela  cellulosa  con 
densata  et  dura  invenitur,  colorem  lividum  ac¬ 
cipit,  excrescentiae  luxuriantes  passim  emol¬ 
liuntur,  sanie  diluuntur,  sed  quantum  substan¬ 
tiae  perit,  sensim  novis  excrescentiis  compen¬ 
satur,  tela  cellulosa  circumdans  infiltratur, 
adeo  glandulae  vicinae  pelvis,  glandulae  ingui¬ 
nales,  prostata,  vagina  atque  uterus  affici  pos¬ 
sunt. 

Mi  tius  saepe  carcinoma  Jibrosum  in  recto 
apparet,  exoritur  e  tela  cellulosa  submucosa 
atque  format  aut  stratum  tenuem,  quod  totum 
recti  lumen  in  circuitu  circumdat,  aut  nodosi 
rotundos,  tuberosos  ab  uno  pariete  exeuntes.! 
Deinde  carcinoma  fibrosum  membrana  mucosa  i 
altius  in  intestino  ipso  oritur,  unde  per  anumj 
extra  progreditur. 

Symptomata  carcinomatis  recti  initio  parva,; 
sed  cum  malum  processit,  aegroti  inflationibus 
onerantur,  excretio  alvi  impeditur,  titillatio! 
quaedam  et  pruritus  prohibet,  quominus  sedant,! 

ita  ut  semp.er  jacere  cogantur,  tenesmus  auge¬ 
tur,  excretio  faecum  vehementes  dolores  lan 
cinantes  adducit,  faeces,  quum  carcinoma  in 
saniem  transiit,  pure  et  sanguine  miscentur, 
et  praecipue  in  stricturis  scirrho  effectis  in 
globulis  parvis  aut  cylindris  tenuibus  et  planis 
compressis  conspiciuntur.  Jam  dejectiones  fa¬ 
tigantes  cum  obstipatione  tenaci  alternant,  con¬ 
ditio  universalis  aegroti  propter  nutritionem 
impeditam  valde  perturbata,  color  faciei  livida 
atque  lurida,  denique  inter  symptomata  febris 
hecticae,  velut  maciei  validae,  oedematis  pe¬ 
dum,  mors  ingruit. 

Inspectio  recti  digito  vel  speculo  ani  effi¬ 
citur,  sed  secunda  ratio,  propter  difficultates 
et  dolores,  quos  affert,  minime  est  probanda; 
digitus,  qui  explorat,  sentit  parietes  duros  in¬ 
testini,  paulo  iniquos,  planis  tuberis  obtectos. 
Saepe  fines  carcinomatis  nodi  circularis  instar 
et  supra  illud  lumen  recti  dilatatum  invenire 
possumus.  Carcinoma  nonnullos  digitos  trans¬ 
versos  porrigi  potest,  quin  coarctatio  semper 
magna  sit,  inspectio  propter  spasmum  sphincte¬ 
rum  incedentem  difficilis  esse  atque  haemor- 
rhagias  et  dolores  impetuosos  efficere  solet. 

Haec  symptomata  subjectiva  et  objectiva 
in  omnibus  carcinomatis  generibus  fere  eadem 
sunt,  atque  raro  in  vivo  unum  ab  altero  di- 

stingui  potest.  Quare  certissima  diagnosis  ni¬ 
titur  in  indagatione  partis  exstirpatae  micro- 
scopio  instituta. 

In  examine  et  inspectione  minus  accurate 
facta  carcinoma  cum  aliis  recti  morbis  con¬ 
fundi  potest,  velut  cum  haemorrhoidis,  proctitide 
chronica  et  ulceribus,  quae  blennorrhoea  orta 
sunt,  cum  ulceribus  syphiliticis,  strictura  e  dy¬ 
senteria  profecta,  polypis  membranae  mucosae, 
fissuris  recti,  neurosibus  sphincterum,  peri- 
proctitide  et  induratione  telae  cellulosae  sub¬ 
mucosae,  quae  eam  sequitur. 

Carcinoma  recti  raro  ante  annum  quadra¬ 
gesimum  hominem  corripit  et  saepius  feminis, 
quam  viris  accidere  solet. 

Jam  quod  ad  causam,  et  originem  hujus 
morbi  spectat,  de  hac  re,  sicut  omnino  de 
carcinomate  nihil  certi  habemus  et  quamquam 
sententia  de  origine,  quae  ducitur  ex  metastasi 
arthritidis,  rheumatismi,  herpetis,  alia,  falsa  est, 
attamen  omnia,  quae  hyperaemiam  repetitam 
vel  perpetuam  vasorum  rfccti  aiferunt ,  exempli 
gratia:  ratio  vitae  sedentaria,  abusus  medica¬ 
mentorum  drasticorum  et  clysmatum  stimulan¬ 
tium,  obstructio  alvi  pertinax,  corpora  aliena, 
quae  rectum  irritant,  momenta  secundaria  ha¬ 
bere  licet.  Haec  omnia  inflammationem  chro¬ 
nicam  membranae  mucosae  et  telae  cellulosae 

subjacentis  efficiunt,  quae  facile  ad  originem 
carcinomatis  perducere  potest.  Begin  (. Annal . 
de  la  Chirurg.  1841.  T \  ///.  p.  180,)  disposi¬ 
tionem  anatomicam  omnium  natura  angustio¬ 
rum  locorum  canalis  digestionis  ad  degenera¬ 
tionem  scirrhosam  exhibet,  sicut  introitum 
oesophagi,  cardiam,  pylorum,  inferiorem  recti 
partem  et  anum  et  hoc  jure  quidem,  quum 
experientia  hoc  quotidie  nos  edoceat. 

Prognosis  carcinomatis  recti  pendet  e  ge¬ 
nere  ejus,  origine  primitiva  seu  secundaria, 
circumscriptione  in  parte  inferiore  a  perito¬ 
naeo  non  obtecta  recti,  vel  e  propagatione  sur¬ 
sum  et  in  alia  finitima  organa,  e  stadio,  quo 
cognoscitur  et  curatur.  Carcinoma  primitivum 
et  loco  suo  restrinctum  adeo  sua  sponte  sa¬ 
nari  potest  et  operationes,  ad  id  removendum, 
si  secundum  indicationes  post  hac  commemo¬ 
randas  perficiuntur,  pro  rebus  prosperos  edi¬ 
derunt  eventus,  qui  praecipue  parva  inclina¬ 
tione  carcinomatis  recti  ad  repetitionem  (Dief- 
fenbach)  sustentantur. 

A  therapia  omnino  paullum  auxilii  exspe¬ 
ctare  licet  et  dividitur  quidem  in  causalem  et 
in  pallia tivam  seu  symptomaticam:  hyperaemia 
perpertua,  rectitis  chronica,  quae  ortum  carci¬ 
nomatis  praeire  solet  eumque  adjuvat,  re¬ 
primenda  est  disciplina  apta,  abstinentia  ab 

omnibus  potibus  spirituosis  et  stimulantibus, 
alimentis  mitibus  et  levibus,  evitatione  omnis 
excitationis  animi  et  appetitus  coeundi ,  corpo¬ 
ris  motu  modico  ruri,  aquis  mineralibus  leniter 
purgantibus ;  crescente  carcinomate  obstructio 
alvi  clysmatibus  aquae  frigidae,  dolores  narco¬ 
ticis,  effluvium  saniei  injectionibus  aquae  tepi¬ 
dae  leniuntur,  ultimum  autem  et  solum  reme¬ 
dium  quaerenda  est  in  chirurgia. 

Jam  sequentibus  varias  rationes  ad  remo¬ 
vendum  carcinoma  recti  enumerabo  : 

/.  Dilatatio.  Chirurgi  francogallici ,  Cos- 
tallat  ,  Bermond,  alii,  maxime  hanc  rationem 
in  stricturis  scirrhosis  adhibuerunt  et  instru¬ 
menta  propria  (le  dilatateur  a  trois  branches 
de  C o  st  altat ,  V  appareil  dilatant  de  Bermond) 
composuerunt.  Deinde  Desaelt  commendat 
dilatationem  penicillis,  medicamentis  oblitis, 
quae  filo  affixo  impediuntur,  quominus  altius 
in  rectum  procedant.  Haec  ratio  secundum 
Vidal  de  Cassis  non  solum  propter  difficultates 
et  dolores  magnos,  sed  etiam  propter  pericu¬ 
lum,  ne  rectum  perforetur,  commendatione 
non  est  digna;  excretio  faecum  et  flatuum 
quum  plurimum  sublevatur. 

11.  Incisio  in  carcinomate  orificium  ani 
coarctante  adhiberi  potest,  sed  si  altius  sedet 
morbus,  facile  hac  ratione  vesica  urinaria, 

prostata,  glandulae  seminales,  vagina  laedi 
possunt.  Praeterea  carcinoma  irritatur  e  jusque 
incrementum  augetur ,  quare  haec  ratio  in 
stricturis  scirrhosis  minime  est  probanda. 

III*  Applicatio  causticorum  vel  ferri 
candentis  in  nonnullum  tempus  prohibere  pot¬ 
est,  quominus  carcinoma  crescat,  sed  irritatur 
et  dehinc  viribus  auctis  crescit  et  cum  hac  de 
causa,  tum  propter  difficultatem  applicandi  et 
incertitudinem  effectus  in  parvis  et  circum¬ 
scriptis  modo  tumoribus,  qui  prope  orificium 
ani  sedent,  adhiberi  licet. 

//  .  Obtritum  excrescendarum  scirrho- 
sarum  forcipe  Amussat  primum  exercuit,  sed 
ipse  confitetur,  hac  operatione  nullum  assecu¬ 
tum  esse  eventum. 

V*  Avulsio ,  hamulo  curvato,  qui  ducibus 
digitis  in  rectum  introducitur  et  in  tumorem 
infigitur,  a  Recamier  pluries  facta  est.  Tumo¬ 
res  autem  circumscripti,  polyporum  instar 
pedunculati  sint,  necesse  est. 

VI*  L  igatura  p  a  r vo  r  u  m  ,  in  s  u  p  e  rfi  c  i  e 
basi  tenui  sedentium  tumorum  aut  partis  totius 
recti  scirrhosae,  quae  propellitur  seu  protrahi¬ 
tur,  haemorrhagia  quidem,  neque  tamen,  sicut 
Recamier  affert  ,  regenerationem  prohibet.  Ap¬ 
tior  autem  est: 

VII .  Excisio,  a  Schregero  primum  ad¬ 
hibita,  quae  parvos  et  circumscriptos  tumores 
a  radicibus  evellit. 

Omnes  hae  operationes  magis  minusve  pal- 
liativarum  numero  adscribendae  sunt,  neque 
certum  et  permanentem  habent  successum ,  qui 
plerumque  exstirpatione ,  si  suo  tempore  fit, 
impetrari  potest. 

VIII .  Exstirpationem  primum  Faget  anno 
1793  exercuit,  qui  totam  circumferentiam  recti  in 
dimensionem  l excedit,  tum  repetit  opera¬ 
tionem:  Lisfranc ,  cui  meritum  est,  indicatio¬ 
nes  et  rationem  exstirpandi  constituisse  eamque 
usque  ad  annum  1830  novies  et  quinquies  qui¬ 
dem  prospero  eventu  perfecit.  Post  eum  Vel- 
peau,  Dieffenbach,  Mandt,  Wardrop,  Crosse, 
Langekbeck,  Wutzer,  Haime ,  Motte,  Bau- 
mes,  Malgaigne,  Stirling  ,  Marcassi,  Schuh 
carcinoma  recti  exstirparunt.  Ried  v.  i.  bis 
operationem  prospero  eventu  perfecit,  unum 
casum  H.  Schiilz  in  dissert.  s.  inaugural.  de 
exstirpat,  carcin.  rect.  Berol.  1847  descripsit, 
alterum  vero  mihi  posthac  tractare  liceat. 

Sed  quod  attinet  ad  successus  operationis, 
casibus  a  Schultz  collatis  et  addito  ultimo 
Riedii  v.  i.  inter  triginta  quatuor  operationi 
subjectos  sedecim  sanati  sunt,  decem  post  ex- 

stirpationem  mortem  obierunt,  in  septem,  qui 
supersunt,  eventus  incertus  fuit. 

Antequam  ad  operationem  acceditur,  ana- 
tomiam  partis  inferioris  recti  et  ani  atque  par¬ 
tium  finitimarum,  quarum  laesio  successum 
frustrari  posset,  cognoscere  debemus.  Circa 
orificium  ani  sphincterem  externum  et  inter¬ 
num  cum  levatore,  paulo  supra  sphincterem 
tertium  a  Lisfranc,  Nelaton,  0’Beirx  de¬ 
scriptum  invenimus,  ante  rectum  apud  virum 
vesica  urinaria  et  urethra,  apud  feminam  va 
gina  sita  est.  Apud  virum  et  feminam  secun¬ 
dum  Lisfranc  ,  anus  ab  interiore  parte  ossis 
coccygis  1"  6"',  apertura  autem  recti  inferior 
a  basi  hujus  ossis  2"  distat.  Postquam  incisio 
ab  orificio  ani  usque  ad  rectum  apud  feminam 
facta  est,  partes  hujus  intestini  laterales  atque 
posteriores  vagina  non  laesa,  removere,  loco 
autem,  quo  rectum  cum  vagina  cohaeret,  in 
dimensionem  16'"  tantum  e  vulnere  extrahere 
possumus’  Quae  concretio  telis  muscularibus, 
aponeuroticis,  cellulosis  formata,  in  altitu¬ 
dinem  3"'  porrigitur,  sed  rectum  usque  ad 
locum,  quo  cum  peritonaeo  connectitur,  di¬ 
gito  facile  ab  his  partibus  disjungi  potest.  Di¬ 
stantia  inter  anum  et  peritonaeum  apud  femi¬ 
nam  ab  anteriore  et  laterali  pariete  6",  apud 
virum  4"  est.  Urethra  ante  prostatam  nequa- 

quam  cum  recto  cohaeret,  deinde  eodem  modo 
atque  vesica  urinaria  in  extensionem  cum 
recto  tela  cellulosa  elastica  connexa  est.  — 
Recto  sanguis  ab  arteria  haemorrhoidalis  ex¬ 
terna  ,  media  et  interna  affertur. 

Extirpatio  recti  tum  indicata  est: 

1)  si  carcinoma  partem  inferiorem  a  perito¬ 
naeo  non  obtectam  occupavit; 

2)  si  recti  membranae  modo  degeneratae 
sunt,  vel  tela  cellulosa  circumdans. 

Contraindicata  est  operatio : 

1)  si  carcinoma  in  muliere  ultra  6"  et  in 
viro  ultra  4"  ab  orificio  ani  porrigitur; 

2)  si  carcinoma  nimis  in  textum  cellulosum 
diffusum  est ; 

3)  si  rectum  cancrosum  cum  parte  membra¬ 
nacea,  vel  glandula  prostata,  vel  fundo 
vesicae,  vel  utero,  vel  vagina  conjun¬ 
ctum  est; 

4)  si  cancer  ex  diathesi  cancrosa  ortus  est. 
(J.  Danzel  diss.  inaug.  Goetting.  1844). 

In  operatione  instituenda  chirurgos  peri¬ 
tos  assistere  necesse  est,  deinde  haec  Iere  in 
strumenta  parata  esse  debent:  Catheter  longus 
curvatus,  scalpellum  erectum  et  convexum, 
forfex  Cooperi,  pincetta,  hamuli,  instrumenta  ad 
vasa  liganda,  spongiae,  aqua  frigida,  linteum 
carptum  ^  fascia  T  formis.  \  esica  urinaria 

atque  rectum  antea  exoneranda  sunt.  Aeger, 
chloroformio  plane  soporatus ,  positionem,  quae 
in  sectione  laterali  adhibetur,  occupat.  Apud 
virum  catheter  in  vesicam,  apud  feminam  di¬ 
giti  assistentis  plures  in  vaginam  ducuntur,  ne 
haec  organa  laedantur. 

Exstirpatio  aut  partialis  esse  potest,  si 
degeneratio  superficialis  et  unum  tantum  pa¬ 
rietem  affecit,  aut  totalis ,  si  omnes  mem¬ 
branae  et  tota  recti  circumferentia  cancro  cor¬ 
reptae  sunt.  Exstirpatio  partialis,  quae,  si 
carcinoma  superficiale  et  circumscriptum  est, 
in  excisionem,  jam  commemoratam  incidit,  in 
majore  extensione  in  unum  alterumve  parie¬ 
tem  paucis  mutatis  item  atque  totalis  exercetur. 
Si  maxima  pars  vel  circumferentia  tota  ex¬ 
stirpanda  est,  \u — 1"  vel  prout  cutis  de¬ 
generata,  remotius  ab  ano,  duae  incisiones  se¬ 
milunares,  ante  et  pone  anum  se  conjungentes, 
fiunt,  deinde  caute  scalpello  per  telam  cellu¬ 
losam  subjacentem  inter  sphincterem  externum 
et  internum  penetratur  itaque  pars  infima  recti 
disjungitur.  Tum  rectum  digito  indice  manus 
sinistrae  inducto  ita  adducitur,  ut  facile  digito, 
manubrio  scalpelli  vel  forfice  Cooperi  disjungi 
possit.  Musculorum  quam  maxima  pars  ser¬ 
vanda,  quod  inde  successus  operationis  pendet. 
Jam  rectum  eo  partibus  circumdantibus  solu- 

tum  et  digitis  vel  hamulo  in  lucem  protractum 
circumflectitur  et  pars  cancrosa  forfice  Cooperi 
absciditur,  hoc  modo  agitur  imprimis  in  car¬ 
cinomate  partiali.  Si  vero  omnes  membranae 
recti  cum  tela  cellulosa  subjacente  in  tota  cir¬ 
cumferentia  degeneratae  sunt,  forfice  in  digito 
indice  inducto  carcinoma  in  longitudinem  supra 
ejus  fines  diffinditur,  e  vulnere  protrahitur, 
tum  circumflexum  resecatur.  Semper  autem 
parietem  posteriorem  findi  oportet,  quoniam 
hic  neque  haemorrhagia  periculosa,  neque  lae¬ 
sio  peritonaei  vel  alius  organi  fieri  potest. 
Magna,  multum  sanguinis  effundentia  vasa 
statim  obliganda  sunt,  ne  operatione  perfecta, 
haemorrhagiae  aegre  inhibendae  oriuntur;  sem¬ 
per  autem  obligatione  non  opus  est,  ut  ipse 
vidi  in  operatione  a  Ried  perfecta. 

Successus  exstirpationis  pro  excretione 
alvi  pendet  e  magnitudine  partis  resecatae; 
si  una  tantum  pars  membr.  mucosae  et  sphin¬ 
cterum  excisa  est,  non  prohibetur,  tota  autem 
circumferentia  et  sphincteribus  exstirpatis, 
faeces  cicatrice  ad  formam  sphincteris  contra¬ 
cta  et  jam  commemorato  sphinctere  superiore 
aliquamdiu  retineri  possunt,  nunquam  inconti¬ 
nentia  alvi  perfecta  sequitur,  aegrotus  tamen 
instanti  necessitati  statim  satisfacere  debet. 

Ites  adversae ,  quae  post  operationem  ac¬ 
cidere  et  aegroti  vitam  in  periculum  ducere 
possunt,  haec  fere  sunt:  haemorrhagiae,  symp¬ 
tomata  nervosa,  febris  vehemens,  borborygmi, 
tormina,  tenesmus,  singultus  et  vomitus, 
peritonitis ,  phlebitis,  phlegmone  diffusa ,  alia. 
Quae  omnia  lege  artis  sunt  tractanda,  fasciis 
propriis  non  opus  est.  Vulnus,  quum  intestina 
ante  operationem  exonerata  sunt,  per  nonnullos 
dies  non  irritatur,  postea  faeces  solidas  et  vul¬ 
nus  semper  mundum  esse  necesse  est. 

Jam  sequentibus  exstirpationem  recti  can- 
crosi  a  Riedo,  v.  i.,  perfectam  describam. 

Theophilus  Senf,  quadraginta  annos  natus, 
juvenis  rheumatismo  tantum  acuto  affectus 
fuit,  ceterum  sanum  fuisse,  affirmabat.  Tri¬ 
ginta  annos  natus  persaepe  doloribus  premen¬ 
tibus  in  regione  sacrali  vexabatur  et  decem 
annis  ab  hinc  faeces  sanguine  commixtae  erant. 
Dolores  illi  magis  magisque  aucti  sunt  et  pro¬ 
cesserunt  usque  ad  anum,  excretio  alvi  cibis 
solidis  captis  molesta  et  dolorosa  facta  est.  Ali¬ 
quoties  oedemate  pedum  affectum  esse  dicit. 
Uno  anno  ante  in  orificio  ani  tumor  parvus  exor¬ 
tus  est,  qui  sensim  crescens  dolores  acres  ef¬ 
ficit  et  prohibuit,  quominus  sederet  et  in  tergo 
jaceret,  vires  aegroti  paullatim  diminutae,  fa¬ 
ciei  color  pallidus,  fere  subflavus  factus  est. 

Inspectio,  quum  in  nosocomium  receptus 
est,  haec  ostendit: 

Tumores  nonnulli,  cristae  galli  similes, 
rufi,  in  superficie  excoriati,  satis  duri  con¬ 
spiciuntur,  excrescentia  magnitudine  ovi  co¬ 
lumbini  magnopere  resistens  in  perinaeum 
porrigitur,  e  quo  medio  parva  puris  liquidi  se¬ 
cernitur.  Exploratio  digito  instituta  orificium 
ani  tuberis  verrucosis  coarctatum,  si  altius 
penetrat  in  rectum  ulcera  nonnulla  profunda 
sentit.  Carcinoma,  nam  hic  habendus  fuit  mor¬ 
bus,  non  pariter  in  totam  recti  circumferen¬ 
tiam  diffusum  est,  latere  anteriore  3-t-"  in  alti¬ 
tudinem  extenditur,  tumor  ille  magnus  extra  in 
perinaeo  sedens  hoc  latere  aliquantum  in  lu¬ 
men  recti  introspicit,  latere  posteriore  H"  tan¬ 
tum  in  altitudinem,  finistro  latere  minus,  quam 
posteriore  ipso  tendit.  Fines  partis  anterioris 
digito  longo  vix  attingi  possunt,  supra  hos  et 
cetera  latera  membrana  mucosa  integra  invenitur. 
Dejectio  faecum  solidarum  molestissima  dolo¬ 
res  urentes  in  ano  efficit,  forma  faecum  non 
mutata  est.  Obstructio  saepe  cum  diarrhoeis 
vehementibus  alternat.  Aegrotus  levibus  sed 
roborantibus  cibis  validior  sibi  videtur,  atta¬ 
men  adhuc  debilis  per  totam  fere  diem  in 
lectu  jacet;  datur  Ammon.  muriat.  ferrug.  gr. 
Y  bis  p.  d. 

Quamquam  aeger  adhuc  debilis  fuit,  hora 
decima  a.  m.  die  XIII  mens.  Jul.  ad  exstir¬ 
pationem  carcinomatis  accessum  est.  Ratio  haec 
fuit:  Aeger  chloroformio  soporatus,  cathetere 
in  vesicam  inducto  ita  est  positus  ac  si  litho¬ 
tomia  facienda  esset.  Tum  circa  orificium  ani 
1  '  fere  procul  ab  eo  duae  incisiones  semiluna¬ 
res,  quorum  fines  inter  se  communicant,  factae 
sunt,  in  perinaeo  ante  tumorem  jam  comme- 
imoratum  congruerunt,  sanguis  effluens  liquidus 
fuit.  Cute  hac  ratione  perfecta  digito  manus 
sinistrae  indice  in  rectum  inducto,  tela  cellu¬ 
losa  circumdante  disjuncta,  pars  inferior  recti 
hamulo  detracta  est  itaque  a  partibus  superio- 
libus  scalpello  et  forfice  solutum;  una  tantum, 
ftrt.  transversa  perinaei  obligata,  sed  propter 
Haemorrhagiam,  quae  aegrum  valde  debilita 
erat,  operatio  acceleratur  et  rectum  usque 
30  liberatur,  quoad  degeneratum  fuit,  apex 
catheteris  ab  hoc  loco  remota  erat.  Nunc 
»aries  recti  anterior  cancro  maxime  correpta 
u  transversum  incisus  atque  forfice  pars  dege- 
1  erat  a  resecata  est.  Hoc  modo  non  tota  cir- 
umferentia  exstirpata  est,  sed  pars  tantum 
'osterior  membranae  mucosae  integra  reman- 
it.  Operatione  finita,  spongiis,  aqua  fri- 
iida  imbutis,  in  vulnus  inductis  haemorrha- 
iia  satis  vehemens  inhibita  est.  Spongia,  tam- 

B 

poni  instar  in  anum  impressa,  ipse  genibus  le¬ 
viter  reflexis,  regione  sacrali  altius  posita  in 
lectu  collocatus  est,  glacies  contusa  in  pen- 
naeum  applicata  est;  accepit  haustos  nonnullos 
vini  gallic.  rubr.  et  jus  carnibus  coctis  cum  oie 
gallinaceo.  Debilitate  remittente  pulsus  lentus 
et  parvus  plenior  et  liberior  factus  est,  binis 
vel  ternis  horis  intermissis  ligulam  vin.  rubr. 
gall.  sumsit.  Hora  undecima  et  dimidia  a.  m. 
et  dolores  vehementes  in  vulnere  et  colicos 
sensit,  prope  spongiam  faeces  fluidae  effluxe¬ 
runt;  datur:  Tct.  Op.  gtt.  VIII.  In  spongiae 
locum  recens  illata  est  id ,  quod  per  postmen- 
diem  usque  ad  mediam  noctem  saepius  fit,  sed 
cum  vulnus  dolores  efficit,  spongiae  non  am¬ 
plius  alternatae  sunt.  Haemorrhagia  non  acci¬ 
dit.  Die  XIV  mens.  Jul.  aeger  iterum  jus  car¬ 
nis  coctis  c.  ovo  galli n.  et  Tct.  Op.  accepit, 
qua  cura  pergitur.  -  Die  XV  h.  m.  magnam 
habet  sitim,  sed  exiguos  dolores,  pulsus  est  re¬ 
gularis  ;  aeger  debilis  dolores  pectus  oppri¬ 
mentes  queritur,  aorta  abdominalis  valde  pul- 

savit. 

Per  dies  sequentes,  quum  vulnus  suppurare 
coepit,  glacies  non  amplius  imposita  est,  aegro¬ 
tus,  cujus  appetitus  crecit,  jus  carneum  et  con¬ 
gelatum,  vinum  rubr.  gall.  cujus  quum  eum 

taederet,  Chocoladarn  accepit;  vespere  quotidie 
datur  Tct.  Op. 

Die  XXII  h.  m.,  quum  supuratione  nimia 
spongia  ejecta  esset,  vulnus  oleo  et  aqua  insper¬ 
sis  purgatum  atque  clysterium  emolliens  in¬ 
jectum  est.  Facies  vulneris  satis  bona  inveni¬ 
tur,  in  marginibus  granulationes  ortae  sunt. 

Die  XXIII  h.  m.  prima  excretio  faecum 
evenit,  deinde  faeces,  quae  in  vulnere  inhae¬ 
serant,  caute  remotae  sunt,  quod  saepius  fieri 
oportuit,  quum  dolores  effecerunt.  Faeces 
autem  globosas ,  quas  non  excernere  potuit, 
ipse  digito  removit;  interdum  clysteria  emol¬ 
lientia  inmittuntur. 

Die  XXV  h.  m.  primum  turunda  oleo  im¬ 
buta  bis  per  diem  inducta  est,  quam  tamen 
aeger  propter  tenesmum  vehementem  remo¬ 
verat. 

Die  XXVIII  h.  m.  in  osse  sacro  decubitus 
ad  magnitudinem  floreni  conspicitur;  ord.  fo- 
imentat.  frigidae  et  ungt.  de  plumbo  tannic. 
Die  prima  mens.  August.  vires  aegroti  auctae 
ssunt,  suppuratio  in  vulnere  exigua  est,  a  mar¬ 
gine  circatrisatio  progreditur,  orificium  demi¬ 
nuitur;  quum  in  finibus  granulationes  laxae 
‘sint,  turunda  cum  Ungt.  cer.  c.  bals.  peruv. 
'oblinitur.  —  Vulnus  magis  magisque  contra¬ 
hitur,  ut  turundam  majorem  inmittere  oporteat. 


Decubitus  sensim  sanatur,  status  alimentis  ro¬ 
borantibus,  Tct.  ferr.  pom.  die  in  dies  melior 
Ut.  —  Mox  aeger  lectum  relinquere  et  ambu¬ 
lare  conatur,  vulnus  resarcitum  haberi  potest, 
morbus  non  repetitus  est.  Quamquam  carci¬ 
nomate  liberatus  fuit,  tamen  quum  lienis  tu¬ 
more  et  omnino  anaemia  affectus  sit,  usque  ad 
hoc  tempus  in  nosocomio  versatur.  —  Ex- 
cretio  alvi  haud  multum  prohibita  est  et  aeger 
aliquamdiu  faeces  retinere  potest.  —  Inspe¬ 
ctio  microscopio  instituta  partis  exstirpatae 
diagnosin  carcinomatis  epiteliahs  veram  pro¬ 
bavit.  — 


THESES. 


/. 

Variola  ides  non  exanthema  sai  gener  is, 
sed  tantum  Variolae  modificatae  sunt. 


II. 

Pertussis  neurosibus  adnumeranda  est. 

III. 

Tuberculosis  et  scrophulosis  non  nisi  sede 
differunt. 


IV. 

Ulcus  cruris  inveteratum  amputationem 
indicat. 

F. 

Incisiones  orificii  uteri  dilatationi  digito 
vel  instrumentis  praefero . 


